ประจำเดือนครั้งล่าสุดมาวันที่ 9 ส.ค. ค่ะ หนูมีเพศสัมพันธ์กับแฟนเช้าวันที่ 26 มีการสอดใส่นิ้วกันอาจมีการเลอะน้ำหล่อลื่นค่ะ มีการใส่ถุงยางและพยายามสอดใส่แต่ไม่สามารถเข้าได้ค่ะ และมีการออรัลเซ็กให้แฟนแทนค่ะ และต่อมาทานยาคุมฉุกเฉิน 9 โมงวันที่ 28 ค่ะ 5 วันถัดไปไปพบบอกว่าประจำเดือนจะมาภายในวันศุกร์ที่ 7 ก.ย. แต่ว่าผ่านมา 7 วันหลังทานยาคุมฉุกเฉินซึ่งคือวันนี้วันอังคารที่ 4 ก.ย. ได้มีเลือดออกจากช่องคลอดค่ะแต่มีปริมาณน้อยกว่าประจำเดือนค่ะโดยปกติแล้วประจำเดือนจะมามากในวันที่ 1 และ 2 ของรอบค่ะ อยากทราบว่าเป็นประจำเดือน หรือ ผลข้างเคียงของยาคุม หรือว่าเลือดล้างหน้าเด็กคะ
สวัสดีค่ะยาคุมฉุกเฉินจะมีประสิทธิภาพสูงสุดเมื่อทานเม็ดแรกหลังมีเพศสัมพันธ์ภายใน 72 ชม. และทานเม็ดที่สองอีก 12 ชม. ถัดไปค่ะ โอกาสตั้งครรภ์จะน้อยลงหากทานถูกวิธี ผลข้างเคียงที่พบได้บ่อยจากการทานยาคุมฉุกเเฉิน เช่น ปวดศีรษะ ปวดท้อง คัดเต้านม คลื่นไส้ ประจำเดือนมาแบบคาดการณ์ไม่ได้ อาจมาช้าหรือเร็วกว่ากำหนด ปริมาณเปลี่ยนไป หรือมากะปริบกะปรอย หากกังวลเรื่องการตั้งครรภ์ ในกรณีนี้กำลังอยู่ในช่วงรอบเดือนที่ควรจะมีประจำเดือนมาตามปกติแล้วสามารถใช้ที่ตรวจครรภ์ทดสอบเบื้องต้นได้ค่ะ หากผลตรวจไม่พบแต่ยังกังวลร่วมกับมีปัจจัยเสี่ยงตั้งครรภ์ ให้ตรวจซ้ำอีก 7 วันถัดไปค่ะ